CELEX: 32022D0609(01)
Language: ro
Date: 2022-06-02 00:00:00
Title: Decizia Consiliului din 2 iunie 2022 de numire a unor membri și supleanți în Consiliul de administrație al Autorității Europene pentru Siguranța Alimentară, care reprezintă interesele societății civile și ale lanțului alimentar 2022/C 225/02

9.6.2022   
               
               
                  RO
               
               
                  Jurnalul Oficial al Uniunii Europene
               
               
                  C 225/2
               
            
         DECIZIA CONSILIULUI
         din 2 iunie 2022
         de numire a unor membri și supleanți în Consiliul de administrație al Autorității Europene pentru Siguranța Alimentară, care reprezintă interesele societății civile și ale lanțului alimentar
         (2022/C 225/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 25 alineatul (1a) litera (c),
         având în vedere lista candidaților prezentată Consiliului de Comisia Europeană prin scrisoarea din 20 ianuarie 2022,
         având în vedere punctele de vedere exprimate de Parlamentul European prin scrisoarea din 18 mai 2022,
         întrucât:
         
                     (1)
                  
                  
                     Este esențial să se asigure independența, înalta calitate științifică, transparența și eficiența Autorității Europene pentru Siguranța Alimentară (EFSA). De asemenea, este indispensabil să se asigure cooperarea între EFSA și statele membre.
                  
               
                     (2)
                  
                  
                     Prin Regulamentul (UE) 2019/1381 al Parlamentului European și al Consiliului (2) s-a modificat Regulamentul (CE) nr. 178/2002, printre altele, în ceea ce privește componența Consiliului de administrație al EFSA.
                  
               
                     (3)
                  
                  
                     În temeiul articolului 10 alineatul (2) din Regulamentul (UE) 2019/1381, mandatul membrilor Consiliului de administrație al EFSA aflați în funcție la 30 iunie 2022 expiră la acea dată. Membrii și supleanții noului Consiliu de administrație al EFSA al căror mandat începe pe 1 iulie 2022 sunt numiți în conformitate cu noua procedură de desemnare și de numire introdusă prin Regulamentul (UE) 2019/1381.
                  
               
                     (4)
                  
                  
                     Prin Decizia sa din 7 aprilie 2022 (3), Consiliul a numit deja reprezentanții statelor membre în calitatea de membri și supleanți în Consiliul de administrație al EFSA.
                  
               
                     (5)
                  
                  
                     Conform noii proceduri de desemnare și numire introdusă prin Regulamentul (UE) 2019/1381, Consiliul de administrație al EFSA trebuie să includă și patru membri și patru supleanți cu drept de vot în calitate de reprezentanți ai intereselor societății civile și ale lanțului alimentar, și anume un membru și un supleant din partea organizațiilor de consumatori, un membru și un supleant din partea organizațiilor neguvernamentale de mediu, un membru și un supleant din partea organizațiilor fermierilor și un membru și un supleant din partea organizațiilor din sector.
                  
               
                     (6)
                  
                  
                     Consiliul numește membrii și supleanții reprezentând interesele societății civile și cele ale lanțului alimentar , în consultare cu Parlamentul European, pe baza unei liste întocmite de Comisie. Durata mandatului acestora este de patru ani iar acesta poate fi reînnoit o singură dată.
                  
               
                     (7)
                  
                  
                     Candidații care figurează pe lista prezentată de Comisie au fost selectați în urma unei cereri de exprimare a interesului, pe baza experienței și a expertizei lor relevante în domeniul legislației și al politicii privind lanțul alimentar, inclusiv evaluarea riscurilor, precum și pe baza expertizei relevante în domeniile managerial, administrativ, financiar și juridic.
                  
               
                     (8)
                  
                  
                     Lista prezentată de Comisie a fost analizată în vederea numirii a patru membri și a patru supleanți în Consiliul de administrație al EFSA care să reprezinte interesele societății civile și ale lanțului alimentar, pe baza documentației furnizate de Comisie și luându-se în considerare punctele de vedere exprimate de Parlamentul European. Numirea, prin prezenta decizie, a respectivilor membri și supleanți asigură, de asemenea, cel mai înalt standard de competență și cea mai largă gamă de experiență și expertiză relevante disponibile în domeniul legislației și al politicii privind lanțul alimentar, inclusiv evaluarea riscurilor, asigurând, în același timp, existența unei expertize relevante în domeniile managerial, administrativ, financiar și juridic în cadrul Consiliului de administrație al EFSA,
                  
               ADOPTĂ PREZENTA DECIZIE:
         
            Articolul 1
            Următoarele persoane sunt numite în calitatea de membri și supleanți în Consiliul de administrație al Autorității Europene pentru Siguranța Alimentară pentru perioada 1 iulie 2022 - 30 iunie 2026:
            
                        Categorie
                     
                     
                        Membri
                     
                     
                        Supleanți
                     
                  
                        Organizații ale consumatorilor
                     
                     
                        dna Floriana CIMMARUSTI
                     
                     
                        dna Eleni IOANNOU-KAKOURI
                     
                  
                        Organizații neguvernamentale de mediu
                     
                     
                        dl Xavier GABARRELL DURANY
                     
                     
                        dna Apolline ROGER
                     
                  
                        Organizații ale fermierilor
                     
                     
                        dna Annette TOFT
                     
                     
                        dna Maira DZELZKALĒJA-BURMISTRE
                     
                  
                        Organizații din sector
                     
                     
                        dna Rebeca FERNANDEZ
                     
                     
                        dl Dimitrios LADIKOS
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 2 iunie 2022.
            
               
                  Pentru Consiliu
               
               
                  Președintele
               
               A. DE MONTCHALIN
            
         
         
            (1)  JO L 31, 1.2.2002, p. 1.
         
            (2)  Regulamentul (UE) 2019/1381 al Parlamentului European și al Consiliului din 20 iunie 2019 privind transparența și durabilitatea modelului UE de evaluare a riscurilor în cadrul lanțului alimentar și de modificare a Regulamentelor (CE) nr. 178/2002, (CE) nr. 1829/2003, (CE) nr. 1831/2003, (CE) nr. 2065/2003, (CE) nr. 1935/2004, (CE) nr. 1331/2008, (CE) nr. 1107/2009, (UE) 2015/2283 și a Directivei 2001/18/CE (JO L 231, 6.9.2019, p. 1).
         
            (3)  Decizia Consiliului din 7 aprilie 2022 de numire a unor reprezentanți ai statelor membre în calitatea de membri și supleanți în Consiliul de administrație al Autorității Europene pentru Siguranța Alimentară (JO C 159, 12.4.2022, p. 6).